دینا واڈیا

دینا واڈیا (15 اگست 1919 – 2 نومبر 2017) بانیٔ پاکستان قائد اعظم محمد علی جناح اور مریم جناح کی بیٹی اور واحد اولاد تھی۔ دینا کی والدہ کا تعلق ممبئی کے دو اعلٰی خاندانوں پیٹت برونیٹس اور ٹاٹا خاندان سے تھا۔ 1938ء میں دینا کے مشہور صنعت کار نیولی واڈیا سے شادی کی۔ نیولی واڈیا کا تعلق ممتاز واڈیا خاندان سے تھا، البتہ، شادی زیادہ عرصہ نہیں چلی اور 1943ء میں طلاق ہو گئی۔

ابتدائی زندگی و پس منظر 

دینا 14-15 اگست، 1919ء کی درمیانی شب لندن میں بانئ پاکستان محمد علی جناح اور ان کی دوسری بیوی مریم جناح کے ہاں پیدا ہوئیں۔ مریم جناح 1929ء میں صرف 29 سال کی عمر میں وفات پا گئیں۔ اس وقت دینا جناح کی عمر صرف دس سال تھی۔ جناح اپنی اکلوتی بیٹی سے بہت پیار کرتے تھے۔ انہوں نے اپنی بہن فاطمہ جناح کو یہ ذمہ داری سونپی کہ وہ دینا کی اسلامی تعلیم و تربیت کا بندوبست کریں۔ دینا کو قرآن پڑھانے کا اہتمام بھی کیا گیا۔ محترمہ فاطمہ جناح بھی سیاسی سرگرمیوں میں مصروف رہنے لگیں لہذا دینا جناح اپنے پارسی ننھیال کے زیادہ قریب ہوئیں۔ اس دوران میں دینا نے محمد علی جناح کی مرضی کے خلاف ایک پارسی نوجوان نیولی واڈیا کے ساتھ شادی کر لی جو کامیاب ثابت نہ ہوئی اور پانچ سال بعد طلاق ہو گئی۔

وفات 
دینا واڈیا 2 نومبر 2017ء کو 98 برس کی عمر میں نیویارک  میں انتقال کرگئیں۔

حوالہ جات

مزید پڑھیے 
 Chagla, M. C. Individual and the State، Asia Publishing House, 1961
 اسٹینلی وولپرٹ Jinnah of Pakistan، Oxford University Press, 1984, 
 اکبر صلاح الدین احمد Jinnah, Pakistan and Islamic Identity: The Search for Saladin، Routledge, 1997,

بیرونی روابط 
 Government of Pakistan's Official Website About Quaid-e-Azam Muhammad Ali Jinnah – noker shan ka

1919ء کی پیدائشیں
2017ء کی وفیات
بھارتی اسماعیلی
بھارتی مسلم شخصیات
پارسی شخصیات
تاریخ پاکستان
جناح خاندان
ریاستہائے متحدہ کو بھارتی تارکین وطن
گجراتی شخصیات
لندن کی شخصیات
محمد علی جناح
مملکت متحدہ کو بھارتی تارکین وطن
نیو یارک سٹی کی شخصیات
ٹاٹا خاندان
مملکت متحدہ میں بھارتی تارکین وطن
بھارتی خواتین